IVL ร่วงยาว 8 วันราคาทรุด 27% วิตกกำไรไตรมาส 3/62 อ่อนแอหลังสเปรดอะโรเมติกส์หดตัว
IVL ร่วงยาว 8 วันราคาทรุด 27% วิตกกำไรไตรมาส 3/62 อ่อนแอหลังสเปรดอะโรเมติกส์หดตัว โดย ณ เวลา 10.49 น. อยู่ที่ระดับ 26 บาท ลบ 1.25 บาท หรือ 4.59% สูงสุดที่ระดับ 27.25 บาท ต่ำสุดที่ระดับ 25.75 บาท ด้วยมูลค่าการซื้อขาย 418.54 ล้านบาท
IVL ร่วงยาว 8 วันราคาทรุด 27% วิตกกำไรไตรมาส 3/62 อ่อนแอหลังสเปรดอะโรเมติกส์หดตัว โดยเวลา 10.49 น. อยู่ที่ 26 บาท ลบ 1.25 บาท ด้วยมูลค่าซื้อขาย 418.54 ล้านบาท
25 ต.ค. 2562

ผู้สื่อข่าวรายงานว่า บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10.49 น. อยู่ที่ระดับ 26 บาท ลบ 1.25 บาท หรือ 4.59% สูงสุดที่ระดับ 27.25 บาท ต่ำสุดที่ระดับ 25.75 บาท ด้วยมูลค่าการซื้อขาย 418.54 ล้านบาท

โดยราคาหุ้น IVL ปรับตัวลดลง 8 วันติดต่อกัน นับตั้งแต่ราคาปิดที่ระดับ 33 บาท เมื่อวันที่ 11 ต.ค. 62 คิกเป็นการปรับตัวลดลง 7 บาท หรือ 26.92% อีกทั้งราคาหุ้นปรับตัวลดลงต่ำสุดในรอบ 3 ปี นับตั้งแต่หุ้นปิดที่ 25.75 บาท เมื่อวันที่ 12 ต.ค.59
ด้าน บล.เอเชีย เวลท์ ระบุในบทวิเคราะห์ฯว่า สเปรดอะโรเมติกส์เดือน ก.ย.62 Asia PET/PTA Integrated อยู่ที่ 215 เหรียญสหรัฐฯ ต่อตัน ลดลง 12% เทียบกับเดือนก่อน ขณะที่ Global PET/PTA Integrated อยู่ที่ 343 เหรียญสหรัฐฯ ต่อตัน ลดลง 8% เทียบกับเดือนก่อน ต่ำสุดในรอบ 10 เดือน
ขณะที่งวดไตรมาส 3/62 นั้น Asia PET/PTA Integrated อยู่ที่ 252 เหรียญสหรัฐฯ ต่อตัน ลดลง 14% จากไตรมาสก่อน ขณะที่ Global PET/PTA Integrated อยู่ที่ 380 เหรียญสหรัฐฯ ต่อตัน ลดลง 11% เทียบกับไตรมาสก่อน
อย่างไรก็ตาม ฝ่ายวิจัยจึงมีความเห็นว่าสเปรดไตรมาสนี้อ่อนแอลงหลังจากรีบาวด์ขึ้นในไตรมาส 2/62 คาดว่าจะส่งผลในทางลบต่อผลประกอบการไตรมาส 3/62 ของ IVL